cyanic-selkie/wikianc huggingface dataset:
Wäicherdang
Kuckeswäertes
D'Kierch vu Wäicherdang ass eng vun deene rare Kierchen zu Lëtzebuerg, déi een Ënnentuerm hunn; se steet mam Kierfecht zanter 1963 op der Lëscht vun de klasséierte Monumenter.
Nei Stroossennimm
Den 1. Juni 2017 sinn an der Uertschaft Wäicherdang dës Stroossennimm agefouert ginn:
Canton de Verdun-Ouest
De Canton de Verdun-Ouest ass eng fréier franséisch administrativ Andeelung am Arrondissement Verdun, Meuse an der Regioun Grand Est.
Den Haaptuert war Verdun.
Canton de Verdun-Centre
Den Haaptuert war Verdun.
7. Juni
De '''7. Juni''' ass den 158. Dag vum Joer (159. am Schaltjoer) am Gregorianesche Kalenner.
Remo Mannelli
De Remo Mannelli, gebuer den 13. November 1942 zu Fiuminata (Italien), ass e fréiere Fechter an Olympionik.
1972 war hie bei den Olympesche Summerspiller 1972 zu München an huet do beim Eenzelconcours am Deegen (épée) matgemaach. Hie gouf am 1. Tour eliminéiert a koum op déi 62. Plaz ënner 72. Konkurrenten.
Hien ass President vum Verwaltungsrot vun der Entreprise Mannelli & Associés, déi 1952 vu sengem Papp Tino gegrënnt gouf a sech op Elektrizitéit spezialiséiert huet. Hien ass de Koseng vum Romain Mannelli.
IPhoto
iPhoto war e Fotobeaarbechtungsprogramm vun Apple fir de Betribssystem Mac OS X.
E war deel vum Softwarepak iLife.
E war vun 2002 un op all Mac-PC installéiert. Déi lescht Versioun koum am Mäerz 2015 eraus. Duerno gouf en duerch Apple Photos ersat.
Sternenbote
De Sternenbote ass eng éisträichesch astronomesch Zäitschrëft, déi all Mount erauskënnt. Den Editeur ass den Astronomesche Büro zu Wien. De Sternenbote gouf am Abrëll 1958 vum Adolf Riehs gegrënnt a spéider vum Hermann Mucke bis haut weidergefouert. D'astronomesch Schrëft kënnt zanterhier mat follgenden Artilen eraus:
Cathy Clement
D'Cathy Clement, gebuer den 2. August 1979 zu Esch-Uelzecht, ass eng lëtzebuergesch Autorin a Molerin. Si moolt abstrakt Biller, wou si dacks mat Collagë schafft. Si hat eng grouss Ausstellung zesumme mat der Kënschtlerin Nadine Boor zu Branebuerg an der Aler Millen. Si hält Liesungen a Workshoppen a Lycéeën.
D'Cathy Clement huet zwee Kanner. Si lieft am Norde vum Lëtzebuerger Land a schafft als Infirmière. D'Schreiwen, d'Liesen an d'Mole sinn hir Hobbyen.
Si huet wärend dräi Joer Buchkritike fir RTL Radio Lëtzebuerg gemaach.
Hir Passioun ass Japan. D'Reesen am allgemenge bréngen hir d'Inspiratioun fir nei Bicher, Texter a Biller.
Si war 2017 fir Lëtzebuerg zesumme mat 38 aneren europäeschen Auteuren zu Aarhus an Dänemark um Hay Festival.
Kolwent
Am nërdlechen Agank vun der Uertschaft läit de Stoppelhaff. Vu Kolwent aus féiert eng Gemengestrooss als Sakgaass a Richtung Westen bis an d'Uertschaft Marscherwald.
Saint Kitts an Nevis
St. Kitts an Nevis (engl. Saint Kitts and Nevis, och: Saint Christopher and Nevis ) ass eng federal Inselgrupp vun de Klengen Antillen an der Karibik, mat der Haaptstad Basseterre. Déi Grupp ass en onofhängege Staat am Commonwealth of Nations a Member vun de Vereenten Natiounen.
Geographie
D'Insel St. Kitts besteet aus dräi Vulkangruppen, déi duerch déif Schluchte getrennt si. Den héchste Bierg vu St. Kitts ass den 1.156 m héije Mount Liamugia, virdru Mount Misery. D'Insel Nevis ass duerch en 3 km breede Kanal vu St. Kitts getrennt. Den héchste Punkt ass de Mount Nevis mat 1.090 m.
Bevëlkerung
Op de béiden Insele liewe ronn 48.000 Mënschen, dovu ronn 13.000 an der Haaptstad Basseterre. Déi zweetgréisst Stad ass Charlestown mat engen 1.800 Awunner. Déi vireg Vollekszielung war 2001, deemools hu 46.111 Leit do gewunnt.
Deportatiounsmemorial
Den Deportatiounsmemorial (Mémorial de la déportation) ass eng Erënnerungsplaz zu Gaasperech an der Stad Lëtzebuerg, zu Éiere vun den Zwangsrekrutéierten, den Deportéierten aus politesche Grënn an de Judden, déi Affer am Zweete Weltkrich waren.
De Memorial ass am Rez-de-chaussée vun der fréierer Hollerecher Gare, vu wou aus déi Deportéiert mam Zuch fortbruecht goufen. De Memorial ass de Sëtz vum Dokumentatiouns- a Recherchezentrum iwwer d'Zwangsrekrutéierung (Centre de documentation et de recherche sur l'enrôlement forcé), dee vum Staatsministère ofhänkt. Den Direktiounskommitee fir d'Erënnerung un d'Zwangsrekrutéierung (Comité directeur pour le souvenir de l'enrôlement forcé) an d'Fondatioun vum Deportatiounsmemorial (Fondation du Mémorial de la déportation) hunn och do hire Sëtz.
Nieft der Gare steet de Monument de la déportation civile et militaire.
Geschicht
D'Hollerecher Gare war wärend der Besatzung vu Lëtzebuerg duerch Nazi-Däitschland (Mee 1940 - September 1944), eng vun den Haaptsammelplazen, vu wou aus jonk Zwangsrekrutéiert an de Reicharbeitsdienst an an d'Wehrmacht geschéckt goufen, an och vun Dausende vu Lëtzebuerger, déi ëmgesidelt goufen, d. h. an den Oste vun Däitschland hu misse wunne goen, well se politesch onerwënscht waren.
D'Zich mat deenen een Deel vun der jiddescher Bevëlkerung vu Lëtzebuerg a Ghettoen oder Doudeslager geschéckt gouf, sinn net vun der Hollerecher Gare, mä vun der Gare de marchandises um leschte Steiwer zu Bouneweg fortgefuer.
Canton de Verdun-Est
De Canton de Verdun-Est ass eng fréier franséisch administrativ Andeelung am Arrondissement Verdun, Meuse an der Regioun Grand Est.
Den Haaptuert war Verdun.
Paul Breisch
De Paul Breisch, gebuer de 26. Januar 1974 zu Esch-Uelzecht, ass e lëtzebuergeschen Organist an Uergelprofesser.
Zanter 2006 ass hien Titularorganist an der Kathedral an der Stad Lëtzebuerg, wou hien Nofollger vum verstuerwene Carlo Hommel gouf. Donieft enseignéiert hie säit 2003 Uergel a Gregorianik am Conservatoire vun Esch-Uelzecht. Hien ass Vizepresident vun den Amis de l'orgue - Luxembourg.
De Paul Breisch huet beim Carlo Hommel ugefaangen Uergel ze léieren an huet sech duerno am Conservatoire national supérieur de musique zu Paräis ageschriwwen an ënner anerem beim Olivier Latry a beim Thierry Escaich studéiert a 7 éischt Präisser gemaach. Bis zu senger Nominatioun als Doumorganist war hien ee vun den Organiste vun der berüümter Stahlhuth-Jann-Uergel zu Diddeleng.
De Paul Breisch ass de Brudder vun der Martine Anne Breisch.
Parisii
D'Parisii waren e keltesche Stamm aus der Eisenzäit, dee bis zu der Zäit vum réimeschen Imperium um Bord vun der Seine gelieft huet. Hir gréisst Stad (Oppidum) war Lutetia Parisiorum, déi ënner de Réimer - ënner dem Numm Lutetia - e wichtegt Zentrum vun dëser Regioun ginn ass. Heiraus ass spéider d'Stad Paräis entstanen.
Wärend dem Galliefeldzuch vum Julius Caesar (De Bello Gallico) hunn d'Parisii un der Säit vum Vercingetorix géint d'réimesch Eruewerer gekämpft. Et ass méiglech, datt verschiddener vun hinnen no der Néierlag a Britannien geflücht sinn. Méi warscheinlech ass et allerdéngs, datt si scho virdrun, wärend der belscher Immigratioun iwwer d'Mier ausgewandert sinn.
D'réimesch-brittesch Parisii-Stämm an der Géigend vun Ost Yorkshire an Humberside a Britannien stame mat grousser Sécherheet vum keltesche Stamm of.
D'Begriefnesritualer vu béide Stämm ënnerscheede sech nëmme minimal, an d'Arras Kultur, déi ronderëm East Yorkshire an der fréier La-Tène-Zäit gewunnt huet, weist eendeiteg kontinental Aflëss. Begriefnesser, bei deenen de Verstuerwenen an e Gefier nieft eng quadratesch Schubbkar geluecht gouf, goufen a béide Regioune fonnt.
Max Planck
De Max Karl Ernst Ludwig Planck, gebuer den 23. Abrëll 1858 zu Kiela gestuerwen de 4. Oktober 1947 zu Göttingen, war en däitsche Physiker.
Vun 1885 bis 1889 war hie Physikprofesser zu Kiel, duerno zu Berlin, wou hie vun 1912 bis 1938 Sekretär vun der "Preußischen Akademie der Wissenschaften". Vun 1930 bis 1937 war hie President vun der "Kaiser-Wilhelm-Gesellschaft zur Förderung der Wissenschaften" déi méi spéit an "Max-Planck-Gesellschaft" ëmbenannt gouf an déi de Max Planck och 1945/46 zu Göttingen presidéiert huet.
Hien huet d'Stralungsgesetz formuléiert an d'Virstelle vun Energie- a Wierkungsquanten agefouert. Doraus ass d'Quantentheorie entstanen, déi am 20. Joerhonnert d'Physik revolutionéiert huet.
Am Joer 1918 huet hien den Nobelpräis an der Physik kritt.
Auszeechnungen an Éierungen
Vill Schoulen an Universitéiten, sinn nom Max Planck genannt.
Viaduc vu Chinet
De Viaduc vu Chinet ass eng fréier Eisebunnsbréck zu Huy an der Provënz Léck.
Et ass eng Boubréck déi aus 9 Béi vun 8 m Breet besteet. Si ass am Stee gebaut.
Iwwer d'Bréck déi 1872 a Betrib goung ass fréier d'Eisebunnsstreck Statte-Ciney gelaf.
D'Bréck féiert iwwer d'Nationale 641 an den Hoyoux en Niewefloss vun der Meuse.
Hir Nopeschbréck ass de Pont de Fer deen zu Huy iwwer d'Meuse féiert.
Patrick Ripp
De Patrick Ripp, gebuer den 12. Abrëll 1962 an der Stad Lëtzebuerg, ass e lëtzebuergesche Sculpteur.
Vun 1984 bis 1989 huet hien Arts plastiques op Université des sciences humaines zu Stroossbuerg studéiert.
Och zu Stroossbuerg war hien 1990 als "élève libre" op der École des arts décoratifs.
Adobe Photoshop
Adobe Photoshop ass e Bildbeaarbechtungsprogramm vun der Firma Adobe Inc.
Sky & Telescope
D'Zäitschrëft kënnt all Mount eraus an huet ënner anerem dës Theemen:
Adobe Photoshop
Anescht wéi säi "klenge Brudder" den Adobe Photoshop Elements, dee sech un Amateurfotografe riicht, bitt den Adobe Photoshop dem Beruffsfotograf e komplette Pak fir digital Biller ze verschaffen. Et gëtt déi Software an zwou Fassungen, fir Microsoft Windows a fir macOS.
Mat Photoshop Elements verkeeft Adobe och eng vereinfacht Versioun vu Photoshop.
Geschicht vu Photoshop
D'Entwécklung vu Photoshop huet 1987 ugefaangen. Fir d'éischt huet nëmmen den Thomas Knoll um Photoshop-Projet geschafft, duerno huet e mat sengem Brudder John Knoll zesummegeschafft. Den John Knoll huet zu där Zäit bei der Firma "Industrial Light & Magic" geschafft. De Programm huet zu deem Zäitpunkt net Photoshop geheescht, mä "Display". Déi zwee Bridder hunn de Programm dauernd verbessert.
Déi éischt Ausliwwerung vun 200 Kopië vum Programm, d'Versioun 0.87, gouf ee Joer méi spéit vun der Firma Barneyscan XP realiséiert. Zu där Zäit gouf déi Software mat dem Scanner vun der Firma verkaf. Den Numm "Display" gouf duerch den Numm "Image Pro" ersat. Zu deem Zäitpunkt huet Adobe zesumme mat Letraset beschloss, de Programm "Color Studio" weider z'entwéckelen. Den Art Director vun Adobe, de Russel Brown, huet Photoshop awer besser fonnt.
1988 hunn dofir d'Knoll-Bridder an Adobe e Kontrakt fir zwee Joer ënnerschriwwen, deen d'Zukunft vu Photoshop garantéiere soll. Zwee Joer méi spéit, am Februar 1990, gouf du Photoshop S1.0 vun Adobe exklusiv fir den Apple Macintosh verëffentlecht. Vun Ufank u war d'Software zur Beaarbechtung vu gescannte Biller geduecht.
Obwuel Photoshop haaptsächlech zur Beaarbechtung vun drockfäerdege Biller programméiert gouf, sinn och ëmmer méi Biller fir de World Wide Web (WWW) mat Hëllef vun deem Programm entstanen.
Bei der Versioun S5.5 koum de Programm "ImageReady" eraus. Dës nei Software huet eng speziell Geschierkëscht fir d'Entwécklung vu WWW-Biller zur Verfügung gestallt. Bis zur Versioun Photoshop CS2 goufen all déi Funktiounen an de Photoshop agebaut.
Vun 2003 un, mat der Aféierung vun der 8. Versioun vu Photoshop, gouf d'Benennung vum Programm geännert an d'Buschtawen "CS" hannendru geschriwwen. "CS" stoung fir d'Creative Suite, enger Softwarerei zu där Photoshop bis 2012 gehéiert huet. Déi lëscht Versioun als Deel vun der Creative Suite war déi 13.Versioun (Photoshop CS6).
Zënter der 14. Versioun (Photoshop CC) un, am Joer 2013, ass Photoshop nëmmen nach als Deel vum Creative-Cloud-Abonnement verfügbar. Den "CC" stoung bis 2018 mat der 20. Versioun (Photoshop CC 2019) am Numm.
Vun der 21. Versioun un (Photoshop 2020), déi am November 2019 lancéiert gouf, gouf den "CC" nees aus dem Numm geholl.
Aner Informatiounen
Iwwer Photoshop sinn eng Rei Bicher geschriwwe ginn. En plus kommen all Mount Magaziner eraus, déi sech mam Theema Photoshop befaassen.
Fir den Austausch tëscht Photoshop-User z'erliichteren, si vill Websäiten ageriicht ginn an all Joer ginn Evenementer fir Photoshop-Begeeschterter organiséiert.
Mathias Schaffner
De Mathias (Metty) Schaffner, gebuer de 15. Dezember 1869 zu Iechternach an do gestuerwen de 4. Juli 1940, war e lëtzebuergesche Politiker.
De Mathias Schaffner war de Jong vum Charles Schaffner an der Marie Marman. Vu Beruff war hie Schmadd.
Am Oktober 1914 gouf hien an den Iechternacher Gemengerot gewielt an dräi Joer méi spéit gouf hie Schäffen. Vum 31. Dezember 1924 (Datum vun der Nominatioun) bis zu sengem Doud war hie Buergermeeschter vun der Stad Iechternach. ,
Vun 1928 bis 1940 war hien och Deputéierten (Rietspartei).
Wéi de Paul Cerf schreift, war d'Begriefnes vum Mathias Schaffner, de 7. Juli 1940, déi lescht ëffentlech Manifestatioun un där d'Lëtzebuerger Deputéierte wärend der Nazi-Occupatioun deelgeholl hunn: ''Son enterrement fut l'occasion de la dernière manifestation publique des députés au cours de l'occupation. En effet, c'est revêtus de l'insigne de leur charge, l'écharpe tricolore, que tous les députés présents au Grand-Duché tinrent à accompagner leur collègue à sa dernière demeure.''
De Mathias Schaffner, dee sech de 25. August 1897 mat der Sophie Diedeling bestuet hat, war de Papp vum Robert Schaffner.
Mobile Pissoir
E Mobile Pissoir gëtt agesat, wa vill Leit versammelt sinn, an et feelt un ëffentlechen Toiletten a Plaz.
Heinz Kerp
Nom Ofschloss vun der Werner-von-Siemens-Kollegschule an Elektrotechnik a Mathematik huet hien eng Maîtrise a Geschicht, Germanistik a Politik op der Universität zu Köln an op der Universität Siegen gemaach.
Hie war vun 2006 bis 2013 Chefredakter vu Lëtzebuerg Privat. Virdru war en ënner anerem beim Kölner Express an der Kölnischen Rundschau beschäftegt.
Schielmees
D'Schielmees (Parus major) ass eng Vullenaart aus der Famill vun de Meesen (Paridae).
Beschreiwung
D'Schielmees ass déi gréisst an déi heefegst vun de Meesen. Hire Kapp ass schwaarz mat wäisse Baken. Bei de jonke Schielmeesen ass de Bak hellgiel. De Bauch ass giel mat engem schwaarze Stréch an der Mëtt. Beim Weibchen ass dëse Stréch méi dënn wéi beim Männchen. De Réck ass gréng. De Gesank vun der Schielmees ass ganz ofwiesslungsräich. Et héiert een dacks schonn am spéide Wanter en "zi zi dee".
Ernierung
D'Schielmeese friesse virun allem Insekten. Si picken un de Beem oder sichen um Buedem an am Kraut no Déieren. De Gäertner gesäit si dofir gär als natierlech Hëllef bei der Bekämpfung vum Gedéiesch am Gaart.
Am Wanter gesäit een d'Schielmeesen dacks bei de Fudderplazen. Si hu virun allem d'Sonneblummekäre gär. Op laang Dauer bekënnt hinnen déi eesäiteg Ernierung awer net.
Brutfleeg
Schonn Enn Wanter gesäit ee Koppelen déi zesummegehéieren. Ab Mëtt Mäerz schléift d'Weibchen nuets net méi an der Nistkëscht. Bei guddem Wieder schleefen d'Meesen dréchent Moos, Grieser an Hoer an d'Këscht. An der Mëtt vum Koup gëtt eng Kaul gemaach. Dës Kaul gëtt mat Plommen an Hoer ausgekleet. Jee no Baussentemperatur leet d'Weibchen ëm den Ufank Abrëll all Dag géint der Mueren en Ee. Dës ginn am Ufank nach net gebréit. Si gi mat Plommen an Hoer zougedeckt. Wann et nuets kal gëtt, schléift d'Weibchen am Nascht fir d'Eeër waarm ze halen. De Männche markéiert den Terrain mat sengem Gesang.
Martin Schweisthal
De Martin Schweisthal, gebuer de 25. Februar 1858 zu Biebereg a gestuerwen den 19. Juni 1922 zu Etterbeek (B) war e lëtzebuergesche Schrëftsteller a Sproochewëssenschaftler.
Säi Liewen
No sengem Ofschlossexamen am Stater Kolléisch am Joer 1877 goung de Martin Schweisthal op Paräis an d'École pratique des hautes études. Duerno huet hien zu Prag an zu Heidelberg Philosophie a Literatur studéiert a säi Studium mat engem Doktorat ofgeschloss. Hien hat vu senger Studienzäit profitéiert, fir sech an der Archeologie ze spezialiséieren, wat erkläert, datt hie spéider President vun der archeologescher Gesellschaft vu Bréissel ginn ass.
1889 ass hie Bibliothecaire vum Grof vu Flandern ginn. Parallel dozou huet hien déi däitschsproocheg Sektioun vum "Bureau international des tarifs douaniers", deen zu Bréissel ënner der Egide vum belschen Ausseministère funktionéiert huet, geleet. Vun 1912 bis 1922 war hie Bibliothecaire vum belsche Kinnek Albert I.
Nieft linguisteschen Aarbechten huet hien och reng literaresch geschafft an z. B. Reesberichter an aner Artikele publizéiert. Zesumme mam Nicolas Leonardy huet hien e patriotescht Trauerspill iwwer de Klëppelkrich verfaasst; en huet awer och Kaméidistécker geschriwwen.
Publikatiounen (Auswiel)
Eng détailléiert Opstellung vum Schweisthal senge Publikatioune bis an d'Joer 1900 ass am Martin Blum senger Bibliographie ze fannen.
De Schweisthal huet och alt ënner dem Pseudonym “Quiroule Pierre“ oder "Peregrinus" publizéiert.
== Gielercher ==
Dräikinnekshaus (Tréier)
D'Dräikinnekshaus zu Tréier an der Simeonsstrooss net wäit ewech vun der Porta Nigra ass e fréigotescht Wunnhaus mat enger opfälleger Fassade. Den Numm soll vun engem Tableau vun der Epiphanie, deen am Haus houng stamen.
IBM
D'International Business Machines Corporation (IBM) ass eng US-amerikanesch Firma am Beräich Informationstechnik mat Haaptsëtz zu Armonk am US-Bundesstaat New York.
Mark Medlock
De Mark Leon Medlock gebuer den 9. Juli 1978 zu Frankfurt am Main, ass en däitsche Pop-Sänger.
Dräikinnekshaus (Tréier)
D'Gebai ass tëscht 1220 an 1230 als romanesche Wunntuerm opgeriicht ginn. Well sech d'Haushären an där Zäit selwer hu misse verdeedege, louch d'Entrée ursprénglech um éischte Stack iwwer der haiteger rietser Aganksdier. Iwwer eng Leeder oder Holztrap, déi bei Gefor agezu konnt ginn, war d'Wunnengen z'erreechen. Déi haiteg Agäng stamen aus spéiderer Zäit.
Mark Medlock
Carrière
Hie gouf 2007 duerch déi véiert Staffel vun der däitscher Castingshow Deutschland sucht den Superstar (DSDS) bekannt, an där hien an der Finall géint de Martin Stosch gewonnen huet. Säin éischten Album Mr. Lonely konnt sech an Däitschland op der éischter Plaz an den Charts placéieren. Och d'Single Now or Never huet sech op der éischter Plaz an den däitschen, den éisträicheschen an de Schwäizer Singlecharts placéiert.
Dräikinnekshaus (Tréier)
Well de Wunntuerm am 19. Joerhonnert komplett ëmgebaut gouf, konnt bei der Restauréierung d'Fassade nëmme schwéier nom urspréngleche Muster nees opgefrëscht ginn.
Mark Medlock
Carrière
Den zweeten Album Dreamcatcher (2007) gouf wéi säin Debutalbum vum Dieter Bohlen produzéiert. D'Single You Can Get It war e grousse Summerhit am däitschsproochege Raum an och d'Lidd Unbelievable huet et op déi véiert Plaz an Däitschland gepackt. D'Joer drop hat d'Singleauskoppelung Summer Love vum Album Cloud Dancer nees vill Erfolleg. Och 2009 an 2010 haten dem Medlock seng Lidder vill Succès.
Am September 2011 hunn den Dieter Bohlen an de Mark Medlock bekannt gemaach, datt si net méi géife matenee schaffen, well de Medlock sech musikalesch weiderentwéckele wéilt. Am selwechte Joer huet hien d'Single The Other Side of Broken an de Soulcoveralbum My World verëffentlecht.
Obwuel de Medlock 2013 d'Enn vu senger musikalescher Carrière annoncéiert hat, huet hien 2014 den Album Im Nebel erausbruecht, op deem Lidder op Däitsch an op Englesch ze fanne sinn.
Canton de Bitche
De Canton de Bitche ass eng franséisch administrativ Andeelung am Arrondissement Sarreguemines, Museldepartement an der Regioun Grand Est.
Den Haaptuert ass Bitche.
Gemengen no 2015
No der Reorganisatioun vun 2015 huet d'Kantonszuel am Arrondissement geännert a goung op 3 erof. De Kanton vu Bitche blouf bestoen an huet sech mat de Gemengen aus de fréiere Kantonen Rohrbach-lès-Bitche (14 Stéck) a Volmunster (16 Stéck) vergréissert. D'Gemeng Kalhausen gouf bei de Kanton Sarreguemines geprafft.
Gustave Caillebotte
De Gustave Caillebotte gebuer zu Paräis den 19. August 1848, a gestuerwen zu Gennevilliers den 21. Februar 1894, war e franséische Moler, Collectionneur, Konschtfërderer, an Organisateur vun Ausstellungen.
Liewen
Hie gouf um Kierfecht Père-Lachaise begruewen.
Mass (Physik)
D'Mass vun engem Kierper entsprécht senger Quantitéit u Matière. Si gëtt meeschtens a Kilogramm (kg) ausgedréckt.
D'Gravitatioun gëtt dem Kierper säi Gewiicht, méi genee seng Gewiichtskraaft. Si gëtt an Newton (N) ausgedréckt a ka mat enger Fiederwo gemooss ginn.
Dacks schwätzt ee vun engem Gewiicht a kg, dat awer physikalesch gesinn net korrekt ass.
William Lassell
Als erfollegräiche Béierbrauer konnt de Lassell sech et leeschte fir sech fir d'Astronomie z'intresséieren. Hien huet no bei Liverpool en Observatoire mat engem 60 cm Spigelteleskop opgeriicht, dat wéinst senger neiaarteger Equatorial-Montéierung fir eng einfach Noféierung um Stärenhimmel bekannt war.
Seng Optiken huet hie mat selwer gebaute Maschinnen geschlaff.
Den 10. Oktober 1846 entdeckt hien den Triton, de gréisste Mound vum Planéit Neptun, nëmme 17 Deeg nom Johann Gottfried Galle senger Entdeckung vum Planéit.
1848 entdeckt hien onofhängeg den Hyperion, den aachte Mound vum Saturn an 1851 zwéin nei Mounde vum Uranus, déi no engem Virschlag vun den Astronomen John Herschel, Ariel an Umbriel genannt goufen.
1855 baut hien en 120 cm-Teleskop, wat hie fir besser Observatiounen ze kréien, op der Insel Malta installéiere léisst.
1849 kritt de Lassell d'Goldmedail vun der englescher Royal Astronomical Society. Vun 1870 bis 1872 war hien de President vun dëser Gesellschaft.
Als Undenken un de Lassell goufen e Krater um Äerdmound an een um Planéit Mars no him benannt.
Alyse
D'Alyse ass eng kleng Baach an de franséischen Ardennen, an an der belscher Provënz Namur. Et ass e lénksen Niewefloss vun der Meuse.
Si huet hir Quell op der belsch-franséischer Grenz, a mécht och praktesch op hirem ganze Laf d'Grenz tëscht den zwee Länner. De gréissten Deel vun hirem Baseng, si Bëscher. Si leeft vu Westen no Osten tëscht de Gemenge Fumay, a Frankräich a Viroinval an der Belsch, fir zu Fumay an d'Meuse ze lafen.
Et ass eng Frellebaach an huet eng gutt Waasserqualitéit. A Frankräich ass se op hirer ganzer Längt als Cours d'eau de première qualité klasséiert.
Willy Dumont
De Willy Dumont, gebuer den 29. Februar 1880 zu Hamm, a gestuerwen de 24. Januar 1956 zu Iechternach, war e lëtzebuergesche Gäertner a Volleksschrëftsteller.
Julienne
Mat Julienne ka gemengt sinn:
Willy Dumont
Fir Gäertnerei ze léieren, koum de Willy Dumont no der Primärschoul op d'Schläifmillen, bei d'Bridder Godchaux. Du krut en eng Aarbecht zu Wëntreng a beim Blummegäertner Wenandy um Lampertsbierg. No siwe Joer am Ausland koum den Dumont nees heem a krut eng Ustellung bei enger Herrschaft op der Schläifmillen. No 13 Joer als Gäertner an der Stëftung Pescatore huet de Willy Dumont sech selbstänneg gemaach.
Dem Willy Dumont säi léifsten Zäitverdreif war awer den Theater. Nodeem hien aus der Friemd zeréck war huet en een Theaterensembel gegrënnt an en huet ugefaangen, Stécker ze schreiwen. Den Dumont war ni en Intellektuellen; hie léisst sech am beschten als Volleksschrëftsteller klasséieren.
Lëtzebuergesch Industrie
Nodeem se den Akerbau, aus senger wichtegster Positioun verdrängt hat, huet d'Industrie, zanter dem Enn vum 19. Joerhonnert an Ufank vum 20. Joerhonnert, an der Lëtzebuerger Wirtschaftsstruktur eng wichteg Roll gespillt. Och no der industrieller Rekonversioun an no hirer neier Ausriichtung, bleift d'Siderurgie, am industrielle Beräich, op der éischter Plaz. Et ass allerdéngs dacks net méiglech e rigouréisen Ënnerscheed tëscht Industrie an Handwierk ze maachen, well a verschidde Branchen, wéi am Bau, d'Grenze sech verwëschen.
Déi verschidden industriell Branchen
D'Gewiicht vun der Industrie an der wirtschaftspolitescher Wäertschëpfung hëlt haut of. 1985 ass d'Industrie zu Lëtzebuerg nach mat ronn ¼ intervenéiert. 2003 ass dësen Undeel op eppes iwwer 1/10 gefall, dat am Kader vun der sougenannter Tertiarisatioun vun der Lëtzebuerger Ekonomie. Vun den aneren Industrië sinn ënner anerem follgend Branche speziell z'ernimmen:
Eng Partie Industrie si ganz oder deelweis aus der Lëtzebuerger Industrielandschaft verschwonnen:
D'industriell Rekonversioun
De Carlo Hemmer hat Recht, wéi e geschriwwen huet: Le Luxembourg est un don du fer, comme l'Egypte est un don du Nil. Dat hat awer net nëmmen eng positiv Auswierkung. Duerch hire monolitesche Charakter an duerch hir Iwwerofhängegkeet vum Stol, war d'Lëtzebuerger Ekonomie staark krisenufälleg. Dat gouf Lëtzebuerg sech am Laf vun den 1950er Jore bewosst, wéi d'Gierwereien am Norden ausgefall sinn; an nach méi, wéi 1974 d'Stolindustrie an d'Kris gerutscht ass. Dunn hunn nei Industrië missen an d'Land fir déi fräigestallten Aarbechtskräften opzefänken an och fir de monolithesche Charakter vun der Lëtzebuerger Ekonomie ofzeschwächen. 1951 hat d'Goodyear schonn eng nei Produktiounsunitéit zu Colmer-Bierg opgemaach. Vun 1962 un huet dann d'Regierung ugefaange systematesch Efforten ze maachen, fir eng Rekonversioun an eng Diversifikatioun vun der Lëtzebuerger Ekonomie erbäizeféieren. De Board of Industrial Development gouf gegrënnt, mat dem deemolege Prënz Jean un der Spëtz. Hir Aufgab war et, fir friem Investisseuren am Ausland ze beweegen, eng Néierloossung zu Lëtzebuerg opzemaachen. Hir Missioun ass äusserst erfollegräich verlaf.
D'Beruffsvertriedung
D'Lëtzebuerger Industrie ass hierarchesch gutt organiséiert. Dat ass fir d'Patronat sou gutt wouer, wéi och fir d'Salariéen. An deem Zesummenhang sinn d'Fédération des Industriels an och op d'Arbechter-Gewerkschaften, déi no Wirtschaftsbranche strukturéiert sinn, z'ernimmen.
Dozou kënnt, datt Lëtzebuerg e Land ass, dat wéi Éisträich ee System vun offiziell, gewielte Beruffschamberen huet, dee Bestanddeel vum legislative Prozess ass. D'Handelskummer ass fir den Handel, d'Industrie an d'Banken zoustänneg.
Marscherwald
Marscherwald ass eng Uertschaft südwestlech vu Kolwent, an der Gemeng Konsdref. Se läit op enger Héicht vun ca. 331 m.
Bis 1846 huet d'Uertschaft an de Bësch mam selwechten Numm e Ganzt an der Gemeng Konsdref gebilt. Duerch d'Gesetz vum 25. Juli 1846 N° 1525, sinn déi Deeler déi den Awunner vun Hemstel, Zëtteg, Rippeg an Heeschbreg gehéiert hunn, bei d'Gemeng Bech geprafft ginn. De Rescht, dorënner och déi puer Haiser déi haut nach Uertschaft bilden, ass bei der Gemeng Konsdref bliwwen.
Nikon D3
Den Nikon D3 ass en Digitale Spigelreflexfotoapparat, en DSLR (digital single lens reflex) vum japanesche Produzent Nikon, dee sech besonnesch u professionell Fotografe riicht. Et ass den Nofollger vun der D2 Serie, de Modeller D2X an D2H.
Den D3 ass deen éischten DSLR vun Nikon, dee mat engem Vollformat-CMOS-Sensor mat 12,1 Megapixelen ekipéiert ass. Nikon huet sech dofir den Numm "FX" patentéiere gelooss. Mat den Astellungen H1 an H2 erreecht den neie Sensor eng Empfindlechkeet vu 25.600 ISO. D'Basisempfindlechkeet ass 200 ISO.
Den Autofocus gëtt vun 51 Punkte gesteiert, vun deenen der 15 Kräizsensore sinn, an erlaabt et, d'Schaarfstellen op en eenzele Punkt ze leeën, fir op déi Manéier en Objet, deen engem entgéintkënnt, schaarf ze behalen. Mat engem neien 3-Zoll- Monitor mat 307.200 Pixelen ass och bei Nikon Live-View méiglech. Bei der Live-View bleift de Spigel héichgeklappt, sou datt den normalen Autofokus net funktionéiere kann. An deem Fall kënnt et zu engem alternativen Autofokus, andeems den Apparat eng Kontrastmiessung um Sensor mécht.
De grousse Problem, deen Nikon mat dem D3 huet, ass d'Ausliwwerung. D'Firma leet grousse Wäert drop, fir den Apparat fir d'éischt u professionell Fotografen ze verkafen, a mécht wat se kann, datt de Schwaarz- a Gromaart keng sollen a d'Hänn kréien. Enn Februar 2008 waren déi éischt zu Lëtzebuerg ze fannen.
De Boîtier weit 1.240 Gramm ouni Akku a kascht eppes iwwer 4.500 €.
D3X
Eng Versioun mat 24,5 Megapixelen, d' D3X, gouf den 1. Dezember 2008 virgestallt.
D3s
Dee Modell gouf de 14. Oktober 2009 virgestallt.
Engem en X fir en U virmaachen
D'Riedensaart "engem en X fir en U virmaachen" steet fir "een iwwer d'Realitéit täuschen" oder "ee beducksen".
Originn
Hautdesdaags misst et eigentlech heeschen "engem en X fir e V virmaachen", well gemengt sinn déi réimesch Zuele "V" (fënnef) an "X" (zéng). Mä bei de Réimer konnt ursprénglech de Konsonant "V" och als Vokal "U" gebraucht ginn, a sou ass dat och an eisem Spréchwuert erhale bliwwen.
Op der Maartplaz oder an der Wiertschaft goufen deemools d'Präisser, d'Scholden an d'Rechnungen op kleng Wuesstafele geschriwwen. Wann also een onbemierkt bei e "V" ënnen zwéi kleng Strécher bäigemaach huet, da krut en en "X" an hat domat deem anere seng Schold een Zock vu fënnef op zéng verduebelt. Duerch sou en einfachen Trick ass den Debiteur iwwer de reelle Präis getäuscht ginn a war beduckst.
Marshallinselen
D'Republik vun de Marshallinselen ass en Inselstaat am westleche Pazifeschen Ozean. De Staat begräift d'Inselgrupp mat dem selwechten Numm, déi zu Mikronesien gehéiert.
Geographie
D'Marshallinsele bestinn aus zwou bal paralleel ausgeriichten Insel- beziehungsweis Atollketten: d'Ratak-Ketten am Oste wéi d'Ralik-Ketten am Westen, déi aus enger vill Atollen an e puer isoléierten Insele bestinn.
Carl von Linné
De Carl Linnaeus oder Carl Nilsson Linnaeus, an nodeem en am Joer 1762 geadelt gouf, Carl von Linné, gebuer den 23. Mee 1707 zu Råshult a Südschweden, a gestuerwen den 10. Januar 1778 zu Uppsala, war e schweedeschen Naturfuerscher.
Hien huet d'Taxonomie, eng binär Nomenklatur, agefouert an huet domat d'Grondlag geschaf vun der botanescher Fachsprooch. Hien huet de Linné-System vum Planzeräich agefouert.
Säi Liewen
De Carl Linnaeus huet seng Medezinstudien op der Universitéit zu Lund ugefaangen. Et huet dunn awer op d'Universitéit vun Uppsala gewiesselt, well do d'Botanik, säi Liblingsfach, méi grouss geschriwwe gouf. Wärend sengem Studium huet hien eng Expeditioun a Lappland gemaach, wou hien d'Planzewelt do méi genee studéiere konnt.
Marshallinselen
Geographie
Zwéin Drëttel vun der Bevëlkerung liewen op den Insele vum Majuro-Atoll an op Ebeye. Déi aner Insele si wéinst dem Manktem u Beschäftegungs- an Entwécklungsméiglechkeeten nëmmen dënn besidelt oder net bewunnt.
Haaptstad ass d'Gemeng Majuro am Südosten um Atoll mat dem selwechten Numm.
Carl von Linné
Säi Liewen
1751 huet hien en zweet Buch erausginn, woudran hie säi System vun den Nimm virgestallt huet. No dësem System ginn haut nach d'Aarte vun de Liewewiese benannt: all Déieren a Planzen hunn en zweedeelegen Numm, wou deen éischten Deel den Numm vun der Gattung an deen zweeten den Numm vun der Aart ass.
Canton de Rohrbach-lès-Bitche
De Canton de Rohrbach-lès-Bitche ass eng fréier franséisch administrativ Andeelung am Arrondissement Sarreguemines, Museldepartement an der Regioun Grand Est.
Den Haaptuert war Rohrbach-lès-Bitche.
Marshallinselen
Bevëlkerung
90 Prozent vun der Bevëlkerung gehéieren zur Onofhängeger Protestantescher Kierch vun de Marshallinselen, 8,5 Prozent si réimesch-kathoulesch. Op den Insele liewen 221 neiapostolesch Chrëschten. Offiziell Sprooche sinn Englesch a Marshallesesch.
Hyperbar-Sauerstofftherapie
D'Hyperbar-Sauerstofftherapie, op Englesch: hyperbaric oxygen therapy, ass eng Form vun Therapie, déi dem Patient an enger Hyperbar-Sauerstofftherapie-Drockkummer zougefouert gëtt.
Eisebunnsstreck Chênée-Plombières
D'Eisebunnsstreck Chênée-Plombières war eng Streck vun der SNCB, bei där se Linn 38 geheescht huet. Déi Streck gouf tëscht 1872 an 1895 gebaut, a si war a Betrib bis 1957. D'ganz Streck war eegleiseg gebaut ginn, an 1914 krut den Deel tëscht Chênée a Micheroux en zweet Gleis.
E groussen Deel vun der Streck ass hautdesdaags als RAVeL ugeluecht. Dat huet mat sech bruecht datt déi meescht Brécken erhale blouwen. Den eenzegen Tunnel deen et op der Streck gouf, den Tunnel vun Hombourg och nach Tunnel de Laschet genannt, war 134 Meter laang. E gouf 1940 gesprengt a well net ze vill ze raume war, gouf en duerno ganz ofgedroen, sou dat haut do eng déif Tranchée ass. Bis op e puer Garen, déi ewechgerappt goufen, stinn déi meescht Garen a Gardshaisercher nach laanscht d'Streck a sinn och bewunnt.
An deene méi grousse Gare wéi zu Retinne, Herve, a Micheroux si Restauranten dran, anerer ginn als Veräinslokaler benotzt. Zu Fléron steet nach just e Marchandisegebai, am Depot vun engem Holzhändler. Do wou d'Haaptgebai stoung ass haut eng Parkplaz an e Busarrêt. An der Gare vu Beyne sinn d'Büroe vum Service de l'Urbanisme vun der Gemeng Beyne-Heusay.
Déi éischt Gare op der Kopp war zu Fléron. Ronn ee Kilometer duerno huet eng Linn no lénks an Directioun Bellaire ofgespléckt, als Uschloss fir d'Kuelegrouf Lonette. Et schéngt es wéi wann déi Streck ni en Numero krut. Duerno ass d'Streck iwwer de Plateau weidergelaf op Retinne, Micheroux. Tëscht Micheroux a Melen um PK 16,8 ass no riets d'38B opgespléckt als Uschloss fir d'Kuelegrouwe Les Halles a Les Xhawirs zu José. Da goung et weider iwwer Herve bis op Battice. Laanscht de Fort de Battice ass et du weidergaange bis op d'Héicht vun der Croix Polinard virun Thimister wou d'Streck 38A Battice-Verviers ofgespléckt huet. No Thimister goung et iwwer Blockhouse, Froidthier, Aubel, Merkhof, Hombourg, Hindel-Haut bis op Plombières, wou se Uschloss un d'Linn 39 hat.
Am Éischte Weltkrich gouf 1917 nom Tunnel vu Laschet eng Liaisoun tëscht Hombourg a Montzen gebaut, d'Linn 38/1. Dat Stéck war 1,2 km laang, an huet eng Verbindung mat der deemools neigebauter Linn 24 gemaach.
Trivia
D'Numoratioun vun der Streck als Linn 38 koum wéi d'SNCB d'Strecke vum État belge iwwerholl huet. Vu do u gouf d'Streck Chênée-Plombières als Haaptstreck consideréiert. Virdrun housch se Ligne de Chênée à Verviers an den Deel vu Battice op Plombières war d'Niewestreck. Am Gebrauch war et deemno virdrun, datt d'Voyageuren déi aus Richtung Plombières koumen zu Battice hu missen den Zuch wiesselen, fir weider an Direktioun Léck ze fueren. Bei der SNCB krut dunn den Deel fir op Verviers Linnennummer 38A.
Garen an Halten op der Streck
(A Schifschrëft sinn Halten)
Hyperbar-Sauerstofftherapie-Drockkummer
Eng Hyperbar-Sauerstofftherapie-Drockkummer ass eng zoue Kummer, déi an der Medezin dozou déngt, fir een oder méi Patiente fir eng predefinéirt Zäit an engem Loftdrock ze halen, dee meeschtens méi héich ass wéi den normalen Atmosphäredrock.
Zu Lëtzebuerg
Déi eenzeg vun deene Kummeren zu Lëtzebuerg steet am Centre Hospitalier Émile Mayrisch zu Esch. Se faasst sechs Persounen, déi sëtzen oder dräi déi leien.
1. Joerhonnert v. Chr.
../.. | 3. Joerhonnert v. Chr. | 2. Joerhonnert v. Chr. | 1. Joerhonnert v. Chr. | 1. Joerhonnert | 2. Joerhonnert | ../..
Giuseppe Piazzi
Den Giuseppe Piazzi, gebuer de 16. Juli 1746 zu Ponte in Valtellina a gestuerwen den 22. Juli 1826 zu Neapel, war en italieeneschen Astronom, Mathematiker an Theolog.
Hien huet zu Turin Theologie a Philosophie studéiert a gouf uschléissend Brudder a Priedeger zu Cremona.
Vu 1781 un, war hien Direkter vun deem vun him gegrënnten astronomeschen Observatoire vu Palermo op Sizilien. Den 1. Januar 1801 ass et him gelongen deen éischten Asteroid vum Sonnesystem z'entdecken. Den Asteroid krut den Numm Ceres. Zanter August 2006 huet den Ceres den neie Status vun engem Zwergplanéit.
1814 huet de Piazzi e Stärekatalog erausginn. 1817 huet hien d'Leedung vum Observatoire vun Neapel iwwerholl. Ausserdeem studéiert hien d'Eegebeweegunge vu ville Stären.
Lëscht vun den IC-Objeten
All Date si fir d'Equinoxe J2000.0 uginn.
Julienne (Baach)
D'Julienne ass eng belsch Baach an der Provënz Léck um Territoire vun de Gemenge Fléron, Blegny a Visé. Et ass e rietsen Niewefloss vun der Meuse.
D'Julienne huet hir Quell um Plateau vu Retinne a leeft vun do no Norden an Direktioun Saive. Vun do leeft se duerch e schmuelen Dall, laanscht dat fréiert Schlass vu Saive, duerch de Fond de Légipont, fir dann no Osten ze dréinen. An engem Dall deen haaptsächlech aus Wisen a Bëscher besteet leeft se da weider ënner der Autobunn A3 erduerch laanscht Housse, an Direktioun Richelle, wou se e ënnerwee e puer Weieren, Les étangs de la Julienne bilt, fir dann zu Argenteau an d'Meuse ze lafen.
Hir Niewebaache sinn de Ruisseau d'Évegnée an de Ruisseau des Fosses
Orval
De Begrëff Orval huet e puer Bedeitungen:
Leerlaf
Leerlaf ass en Ausdrock aus dem Maschinnebau, deen den Zoustand vun enger Maschinn oder engem Apparat beschreift, deen a Betrib ass, awer keng Aarbecht ze leeschten huet oder net belaascht gëtt.
Beispiller:
Per Analogie gëtt den Ausdrock och bei Persoune gebraucht, z. B.: En Employé deen näischt ze dinn huet, leeft am Leerlaf.
Theolog
En Theolog bedreift Theologie als Wëssenschaft. Normalerweis schwätzt ee vun Theologen nëmmen am Kontext vun theisteschen, besonnesch vu monotheisteschen, sougenannten abrahamitesche Reliounen (Juddentum, Chrëschtentum, Islam).
Theologesch Deelgebidder gëtt et ënner den Theologen ë. a.:
Maxime Bender
De Maxime Bender, gebuer de 7. Mäerz 1982, ass e professionelle lëtzebuergeschen Jazz-Museker, dee follgend Instrumenter spillt: Tenor-, Sopran- an Alt-Saxophon, Flütt, EWI (electronic woodwind instrument) a Piano. Hie gëtt Jazz-Saxophon-Coursen op der Iechternacher Museksschoul, där hir Bigband hien dirigéiert.
Schonn als Teenager stoung de Maxime Bender gär op der Bün. Mat Frënn hat hie verschidde Museksgruppe gegrënnt déi a Caféen nieft der Schoul gespillt hunn. Mat senger Band spillt hien haut ë. a. an Däitschland, grad ewéi a Südkorea.
Bréck vun Zutendaal
D'Bréck vun Zutendaal ass eng Stroossebréck iwwer den Albertkanal um Kilometerpunkt 37,13 an der Provënz Limburg an der Belsch.
Et ass eng Cantileverbréck mat Dunnen déi eng variabel Héicht hunn.
D'Bréck vebënnt Zutendaal mat Munsterbilzen, an iwwer d'Bréck féiert d'Nationale 74
Martin Stosch
De Martin Stosch, gebuer den 30. Juli 1990 zu Landshut, ass en däitsche Sänger. Hie gouf bekannt duerch déi däitsch Castingshow Deutschland sucht den Superstar. Do huet hien an der Finall hanner dem Mark Medlock déi 2. Plaz gemaach.
No DSDS huet hie bis November 2007 eng Paus gemaach, an duerno seng Single Zeit meines Lebens erausbruecht, déi op déi 30. Plaz an den däitsche Singlecharts koum. Duerno ass d'Single Geh nicht einfach weg! erauskomm déi et bis op déi 79. Plaz gepackt huet.
Et ass och nach en Duett mat der Lisa Bund ënner dem Numm Have you fund komm, dee kee Succès an den däitschen Charts hat. Den Album 7Tenn ass bis op Plaz 82 komm.
Kierch Waasserbëlleg
D'Kierch ass dem hellege Mäerten geweit. Zweete Patréiner ass den hellegen Niklos. D'Kiermes ass deen éischte Sonndeg nom 11. November, dem Namensdag vum hellege Mäerten.
Se steet op der Kräizung vun der Grand-Rue, der, an der route d'Echternach, der.
D'Kierch ass am barocke Stil gebaut. Vum 12.Joerhonnert bis 1871 war se gläichzäiteg Parkierch vu Waasserbëlleg an Oberbillig. Manternach war bis 1685 a Lelleg bis 1844 och Filiale vun der Par Waasserbëlleg.
Den 22. November 2019 gouf si op d'Lëscht vun de klasséierte Monumenter als nationaalt Monument agedroen.
Geschicht
Déi éischt Kierch vu Waasserbëlleg stoung op der "Spatz", wou d'Sauer an d'Musel leeft. Bis 1796 war d'Abtei Sankt-Maximäin vun Tréier Kierchenhär a Grondbesëtzer vu Lännereien. Duerch den net optimale geographesche Standuert war déi al Kierch duerch reegelméisseg Iwwerschwemmungen an engem schlechten Zoustand, soudatt 1792 beschloss gouf eng nei Kierch op der haiteger Plaz ze bauen. Allerdéngs sollt et nëmme beim Réibau bleiwen. No der franséischer Annexioun vu Lëtzebuerg 1795, ass dat Joer drop all Eegentum vum Klouschter vun de Fransouse confisquéiert an duerno versteet ginn. Den deemolege Buergermeeschter vu Waasserbëlleg (1797 bis 1807), de Valère de Seyl, huet 1798 déi nei Kierch, déi nach net fäerdeg war, a sengem eegenen Numm gesteet an huet de Bierger erlaabt weider drun ze bauen.
1808 goufen déi éischt Massen dra gehalen. Dëse Joergang steet iwwer dem Haaptportal. 1810 huet de Bierger Seyl déi nei Kierch géint déi al Kierch mam Kierfecht op der „Spatz“, déi am Besëtz vun der Gemeng war, getosch. Dat verfale Gebai gouf ofgerappt, aus dem Grondstéck gouf Bauterrain gemaach a verkaaft. Den Héichaltor an déi zwéi Säitenaltär goufen 1834 dem Kapuzinerklouschter vu Bernkastel ofkaaft, a si mat dem Schëff iwwer d'Musel op Waasserbëlleg transportéiert ginn. 1877 huet den deemolege Paschtouer Nic. Courth en Harmonium geschenkt.
D'Niklosklack vu 1771 an d'Martinusklack vun 1844, déi bis dohin an dem klengen Tuerm iwwer dem Haaptportal houngen, sinn 1934 an deen neie Westtuerm opgehaange ginn. Géint d'Enn vum Zweete Weltkrich huet d'Kierch gréissere Schued erlidden, woubäi d'Kierchefënstere komplett zerstéiert goufen. Bis uganks de 50er Jore war an hirer Plaz einfacht Glas.
1981 ass de Massaltor, den Ambo an de Kredenzdëschelchen, all am Stil vum Haaptaltor, no engem Entworf vum deemolege Paschtouer Bellwald, vum lëtzebuergesche Sculpteur Jean Haler geschnëtzt ginn.
Pietà
D'„Pietà Verticale“ ass eng 98 cm héich, 43 cm breet a 25 cm déif Pietà vun engem onbekannte südlännesche Kënschtler. Si ass aus Eechenholz, hannen ausgehillegt, a staamt aus dem 18. Joerhonnert. Si ass eng vun deene wéinegen zu Lëtzebuerg, wou d'Maria steet a kräischt. Dat ass eng typesch Duerstellung vu südeuropäeschen Artisten. Si steet an enger Glasvitrine an der Dafkapell an ass 1999 komplett restauréiert ginn. Et gëtt ugeholl, mä ouni datt e richtege Bewäis besteet, datt si ursprénglech an der aler Kierch op der Spaz stoung.
Héichaltor
Den Haaptaltor an déi zwee Säitenaltär, déi mat Barockmotiven dekoréiert sinn, goufe 1748 vun engem Joseph Günster a sengem Gesell Henr. Fischer vun Igel fir d'Kapuzinerklouschter vu Bernkastel gemaach. 1834 huet d'Par Waasserbëlleg dem Klouschter si fir 351,50 Frang ofkaaft. D'Haaptbild ass d'Portiunkula-Erscheinung, déi den hellege Franziskus virum Jesus mam Kräiz an der Maria duerstellt.
Den Tabernakel huet d'Form vun engem Tempel an op béide Säite si Voluten mat Ornamenter a Form vu Muschelen. D'Drauwen an d'Éieremotiver sinn nodréiglech ubruecht ginn.
Klackespill
D'Klackespill ass 1953 vun der Firma Koninklijke Eijsbouts vun Asten an Holland gebaut an installéiert ginn. Ursprénglech hat et 13 kleng Klacken. 1969 koumen der 5 dobäi. Déi Ulmer Tuermauerefabréck Philipp Hörz huet 2003 eng grouss Revisioun gemaach an op Vollelektronik ëmgestallt. Dat erlaabt et, eng grouss Zuel vu Melodien ze späicheren an turnusméisseg zu alle gewënschten Zäite spillen ze loossen.
Kierchefënsteren
Déi aktuell Kierchefënsteren, déi vun de lëtzebuergesche Kënschtler Gustave Zanter, de Bridder Emile a Joseph Probst, dem François Gillen, an dem Nina a Julien Lefèvre entworf goufen, sinn 1952 agebaut ginn.
Vum François Gillen sinn zwou Fënsteren am Laangschëff; op der Männersäit "Aarbechten am Wéngert" an op der Fraesäit "Samariterin beim Jakobsbur".
Vun der Lefèvre-Koppel stamen déi béid Fënsteren am Quierschëff: "De räiche Féschfank" an "D'Houchzäit zu Kana".
Kräizwee
Ëm déi Zäit ass de Kräizwee ugeschaaft ginn, dee vum Réimecher Kënschtler Jos Jungblut aus Eechenholz geschnëtzt gouf.
Uergel
Déi ursprénglech Uergel staamt vun 1902 an hat 22 Regëstere mat pneumatescher Traktur. 1975 gouf se komplett vun der Lëntgener Uergelfabréck erneiert. D'Gehais, dat en agebaut Schwellwierk huet, ass aus schweedeschem Kiferenholz an huet 30 Regësteren, 3 Manualer mat Pedall, 2230 Päifen, eng mechanesch Traktur, eng fest an zwou fräi Kombinatiounen.
Klacken
D'Beetebuerger Klack gouf 1878 an der Géisserei J.Goussel François vu Metz gegoss an houng bis 1948 an der Beetebuerger Kierch. De Paschtouer P. Weidert huet se ofkaaft fir déi am Zweete Weltkrich zerstéiert Niklosklack aus dem Joer 1935 z'ersetzen. Op der Klack steet ausser der Hellegewidmung nach:
MDCCCLXXVII GUILLAUME III ROI GRAND DUC PRINCE HENRI LIEUTENANT DU ROI N 2724 M M LE BARON DE BLOCHAUSEN MINISTRE D'ETAT N SALENTINY P EYSCHEN ET V DE ROBE DIRECTEURS GENERAUX Déi zwou aner Klacke goufen 1935 an der Klackegéisserei Mabilon vu Saarburg gegoss. Bei hirer Fabrikatioun goufen déi zwou al Klacke vu 1771 resp. 1844 mat ageschmolt.
Mäertesskulptur
Baussen iwwer dem Haaptportal vun der Kierch ass eng Skulptur aus roudem Sandsteen. Si stellt den hellege Mäerten um Päerd duer am Ament wou e säi Mantel mat engem Heeschemann deelt. Fréier war en laténgesche Chronogramm iwwer dem Portal gemeesselt: DIVVS MARTINVS HVIVS ECCLESIAE PERPETVVS PATRONUS D'Zomm vun den Zuelen ass 1794. Deemno war d'Skulptur scho virun der Mise en service 1808/1810 vun der Kierch fäerdeg.
Märel
Mat Märel ka gemengt sinn:
Canton de Sarralbe
De Canton de Sarrealbe ass eng franséisch administrativ Andeelung am Arrondissement Sarreguemines, Museldepartement an der Regioun Grand Est.
Den Haaptuert ass Sarralbe.
Ferdy Reiff
De Ferdinand ("Ferdy") Reiff, gebuer den 10. Oktober 1928 zu Hollerech, a gestuerwen de 14. Juli 1998 no enger laanger Krankheet, war e lëtzebuergeschen Theaterschauspiller an Theaterdirekter.
Nodeem hie 35 Joer Direkter vum Stater Theater war, huet hie sech drugesat en historeschen Inventar vun alle Klacken opzestellen, déi zu Lëtzebuerg zanter 1240 erhale sinn. Eraus koum en eemolege Repertoire, de ''Glockenklänge der Heimat. Campanarum Carmina'', dat vum Kulturministère editéiert gouf. Den zweete Band, bei deem de Reiff déi lescht Korrektur net méi konnt selwer maachen, koum 1999 posthum eraus. Eleng dee Band huet iwwer 400 Säiten.
1. Joerhonnert
../.. | 2. Joerhonnert v. Chr. | 1. Joerhonnert v. Chr. | 1. Joerhonnert. | 2. Joerhonnert | 3. Joerhonnert | ../..
Requisitioun
Eng Requisitioun, aus dem laténgesche requisitio = Nofro, ass am eigentleche Sënn eng Saisie duerch eng militäresch Instanz, déi dofir eng kloer definéiert Procuratioun huet, op zivil Gidder, Persounen oder Servicer.
Magnoliopsida
D'Magnoliopsida sinn eng basal Grupp vu Planzen aus der Divisioun vun de Bléieplanzen (Magnoliophyta). Et ass eng vun dräi Bléieplanzegruppen, zesumme mat Liliopsida a Rosopsida.
D'Magnoliopsida sinn Dikotyledonen. Et si primitiv Planzen, déi en Embryo mat zwee Kéngblieder déi just eng Fou hunn.
Mastik
Mastik ass en Dichtungsmaterial, dat fréier aus gemuele Kräid bestanen huet an Ueleger, déi dréchne kënnen.
Hautdesdaags ginn Dichtungsmassen aus Silikonen, Polyakrylaten oder Polyisobuteenen, déi mat Pigmente vermëscht sinn, produzéiert.
Wonerei
D'Wonerei ass e Beruff, dee souzesoen ausgestuerwen ass. Mam Begrëff Wonerei gëtt souwuel d'Handwierk wéi och den Atelier bezeechent an deem de Woner schafft.